钦定古今图书集成/明伦汇编/闺媛典/第045卷 > 襄城王恪妃
## 钦定古今图书集成/明伦汇编/闺媛典/第045卷 > 襄城王恪妃

按《隋书列女传》：“襄城王恪妃者，河东柳氏女也。父旦，
循州刺史。妃姿仪端丽，年十馀，以良家子合法相聘
以为妃。未几而恪被废，妃修妇道，事之愈敬。炀帝嗣
位，恪复徙边，帝令使者杀之于道，恪与辞诀，妃曰：‘若
王死，妾誓不独生’。于是相对恸哭。恪既死，棺敛讫，妃
谓使者曰：‘妾誓与杨氏同穴，若身死之后，得不别埋，
君之惠也’。”遂抚棺号恸，自经而卒。见者莫不为之流
涕。